open-index/open-wikipedia-markdown huggingface dataset:
T30 (tank)

náhľad|T30 tank
**T30** bol americký ťažký tank vyvíjaný koncom druhej svetovej vojny. Mal byť, rovnako ako jeho „príbuzný“ tank T29, americkou odpoveďou na ťažký nemecký 70 tonový tank Tiger II, lebo práve dokončovaný 45 tonový M26 Pershing nebol podľa amerického velenia patrične pancierovaný proti 88 mm kanónu KwK 43, ktorým boli tanky Tiger II vyzbrojené.

Rovnako ako T29 nebol ani T30 nikdy sériovo vyrábaný a nezasiahol ani do bojov.

## Vývoj
S vývojom štyroch ťažkých tankov sa začalo v roku 1944; išlo o dva tanky T29 vybavené 105 mm delom T5 vo veži a dva tanky T30 vyzbrojené 155 mm delom T7. Na verziách T30 sa začalo pracovať v apríli 1945 a vývoj bol dokončený v roku 1947. Až na nevyhnutné úpravy vyvolané použitím rozdielneho motora Continental 810 HP, mali obe tanky zhodný podvozok.

155 milimetrový tankový kanón T7 patril k najväčším delám, ktorými bol kedy americký tank vybavený. Strieľal ako protipancierovými delostreleckými granátmi, tak trieštivými delostreleckými granátmi. Nabíjacie zariadenie bolo vybavené pružinovým nabijákom. Veža tanku bola pomerne vysoká, aby pojala stojace nabíjačky a delovú lafetu. Aj tak však mohlo byť delo nabíjané len v obmedzenom námere. Tank so sebou mohol viezť až 34 protipancierových a trieštivých granátov.

Kanón T7 používal delenú muníciu. Projektil vážil 43 kg a prachová náplň 18 kg. Manipulácia s nimi bola pomerne veľmi obtiažna, čo bolo jednou z príčin veľmi nízkej rýchlosti paľby (2 rany za minútu s dvoma nabíjačmi).

Posádka tanku bola šesťčlenná - vodič a radista v trupe, veliteľ, strelec a dvaja nabíjači vo veži.

## Varianty
Tank verzia T30 označený T30E1 bol vybavený nabíjacím automatom, ktorý mal uľahčiť manipuláciu s muníciou. Automat sklopil delo do nabíjacej polohy, uvoľnil záver, zatlačil granát do nábojovej komory a pripravil delo k paľbe tým, že ho navrátil do pôvodného uhla. Pre automatický vyhadzovač nábojníc musela byť zadná časť veže vybavená ďalším poklopom.

Ďalším variantom bola verzia T30E2.

## Zdroj

Kategória:Tanky USA
Kategória:Tanky druhej svetovej vojny
LT vz. 34

**Tank LT vz. 34** bol prvý rýdzo česko-slovenským tank. Jeho výrobu zaisťovala česká firma ČKD v Prahe. Nahradil francúzske tanky Renault FT-17, ktoré boli ako prvé užívané v prvorepublikovej česko-slovenskej armáde.

## Vývoj tanku
Práce na konštrukcii tanku začali už pred rokom 1932. Po overovacej sérii prvých šiestich tankov bola roku 1933 zahájená ich sériová výroba. Jednotky česko-slovenskej armády dostali prvé stroje na jar roku 1934. Prvé tanky boli vyzbrojené iba dvojicou guľometov ZB vz. 26. Tie sa zúčastnili vojenských manévrov, ktoré mali preveriť ich technickú kvalitu. Aj cez niektoré nedostatky boli tanky prijaté oficiálne do služby v júli 1935 ako LT vz. 34. Séria objednaných tankov bola dokončená začiatkom roku 1936.

Tank LT vz. 34 bol poháňaný vodou chladeným štvorvalcom o sile 46 kW. Podvozok pozostával na každej strane z ôsmich pojazdových kolies s gumovými obručami, vodiaceho kolesa vzadu a hnacieho kolesa vpredu, pričom dve dvojice pojazdných kolies tvorili rám. Stroj bol obrnený pancierovými doskami, ktoré boli prinitované na oceľové profily. Vo veži bol jeden kanón kalibru 37 mm s napojeným guľometom kalibru 7,92 mm. Druhý guľomet bol uložený uprostred predného panciera korby v guľovej lafete. Všetky zbrane boli zameriavané pomocou zámerných ďalekohľadov. Radista obsluhoval rádiostanicu vz. 35.

## Použitie
Najväčšou slabinou tanku bol 15 mm pancier, čo sa stalo tanku LT vz. 34 osudným. Armáda začala používať tank LT-35, pričom mal LT vz. 34 slúžiť ako prieskumný. Ako sa však ukázalo, LT vz. 34 bol pre tieto účely pomalý. Po obsadení českého pohraničia Nemcami roku 1938 ponúkla česko-slovenská armáda všetky tanky na predaj, avšak nenašla žiadneho kupca. Po okupácii Čiech a Moravy a vzniku Slovenského štátu zostalo v tzv. Protektoráte 23 kusov a na Slovensku 27 kusov týchto tankov. Nemci nemali o tieto zastarané stroje záujem, a tak boli zošrotované. Na Slovensku však boli používané až do roku 1944, kedy sa zúčastnili bojov v Slovenskom národnom povstaní.

## Technický popis
* Druh: LT vz. 34 - ľahký jazdecký tank
* Osádka: 3 osoby
* Výrobca: ČKD Praha
* Produkcia v rokoch: 1934 – 1936
* Počet vyrobených vozidiel: 50 + 1 prototyp
* Hmotnosť: 7,50 t
* Dĺžka: 4,60 m
* Šírka: 2,10 m
* Výška: 2,22 m
* Merný tlak: 0,50 kg/cm²
* Pancierovanie: 8 – 15 mm
* Výzbroj: 37 mm kanón Škoda vz. 34; 2 ťažké guľomety ZB vz. 35
* Typ motora: Praga; vodou chladený štvorvalec s obsahom 6 082 cm³
* Výkon motora: 62,5 k (46,2 kW)
* Maximálna rýchlosť: 30 km/h
* Dojazd: 160 km

## Zdroj

Kategória:Tanky druhej svetovej vojny
Kategória:Česko-slovenské tanky
Kategória:Ľahké tanky
LT-40

**LT-40** bol ľahký tank česko-slovenskej konštrukcie používaný armádou Slovenska v období druhej svetovej vojny.

Od 30. rokov dostali české zbrojovky množstvo zákaziek na dodávky zbraní do zahraničia, medzi ktorými sa objavili aj zákazky na dodávky tankov, ktoré exportovali firmy Škoda a ČKD. Firma ČKD vyrábala ako ľahké tanky radu AH, ktoré dodávala do Iránu, Rumunska, Švédska či Etiópie, tak tanky, ktoré patrili v Česko-Slovensku do kategórie ľahkých, avšak s takmer dvojnásobnou hmotnosťou, ako tanky radu AH. K týmto exportným tankom patrili typy TNH (pre Irán), LTP (pre Peru), LTH (pre Švajčiarsko), LTL (pre Litvu), LTS (pre Slovensko), TNH-Sv a Stvr m/41 (pre Švédsko).

Koncom 30. rokov sa rozhodla Litva, že vyzbrojí svoju armádu tankmi česko-slovenskej výroby od firmy ČKD. Dodávka strojov pod označením LLT sa mala uskutočniť v roku 1940, ale medzitým ZSSR Litvu obsadilo a z kúpy zišlo. Našiel sa však nový zákazník, a tým bol samostatný Slovenský štát. Firma Orava, zastupujúca záujmy predvojnovej firmy ČKD na Slovensku, ponúkla Slovensku tieto tanky 6. júla 1940. Slovensko, ktoré malo veľký záujem aj o LT vz. 38, možnosť získať tento tank s veľmi podobnou konštrukciou zaujala. Od 2. augusta 1940 tank skúšala slovenská komisia a odporučila jeho zavedenie do výzbroja slovenskej armády.

Ešte roku 1940 bolo na Slovensko dodaných 21 kusov týchto strojov bez kanónov, guľometov, rádiostaníc a optiky. Slovenská armáda ich pod označením LT-40 nechala osadiť guľometnou výzbrojou a tank sa zúčastnil ťaženia slovenskej armády do ZSSR. Počas bojov o Lipovec bol jeden stroj zničený. Potom boli ostatné stroje prezbrojené a boli do nich inštalované kanóny Škoda A7 kalibru 37 mm. Tanky slúžili u zabezpečovacích oddielov. Niekoľko strojov bolo nasadených slovenskou armádou pri útoku na Kaukaz, pričom všetky nasadené stroje (okrem jedného) boli v bojoch stratené. Tanky sa zúčastnili Slovenského národného povstania roku 1944. Časť ich zhabala nemecká armáda, stroje, ktoré ostali povstalcom, Nemci zničili protitankovými kanónmi.

Tank mal rovnakú konštrukciu ako ľahký tank LT vz. 38, bol však o štvrtinu zmenšený. Rovnaký bol motor, prevodovka, riadenie i výzbroj.

## Technické údaje
* Výrobca: ČKD Slaný
* Produkcia: 1939-1940
* Vyrobené: 21 ks
* Posádka: 3 osoby
* Hmotnosť: 8,8 t
* Dĺžka: 4,51 m
* Šírka: 2,08 m
* Výška: 2,24 m
* Merný tlak: 0,5 kg/cm²
* Pancierovanie: 8-25 mm
* Výzbroj: 37 mm kanón Škoda A7; 2 ťažké guľomety ZB vz. 37
* Pohon: motor Praga TNH; vodou chladený šesťvalec s obsahom 7 750 cm³
* Výkon: 126 hp (93,1 kW)
* Max. rýchlosť: 47 km/h
* Dojazd: 200 km

## Literatúra
* Charles K. Kliment, Břetislav Nakládal, *Slovenská armáda 1939–1945*, 2006

## Zdroj

Kategória:Tanky druhej svetovej vojny
Kategória:Česko-slovenské tanky
Alexej Duchoň

**Alex Duchoň** (* 23. február 1884, Prešov† 25. február 1964, tamtiež) bol slovenský astronóm, redaktor a právnik.

## Životopis
Významný astronóm, redaktor a právnik. Narodený v oblasti Prešova, lokalita Šváby. Otec Augustín Duchoň, roľník a stolár, matka Marianna, rod. Faithová. Mal sestru a dvoch bratov.

Po gymnáziu (18951903) a maturite v Prešove študoval v rokoch 1904 až 1908 právo a juristiku na zahraničnej univerzite v Kluži. V roku 1910 získal plnohodnotne vzdelanie s titulom JUDr., v 1912 diplom advokáta. V rokoch 1912 až 1922 vykonával advokáciu v oblasti Prešova a bližšom okolí. Po tomto období pôsobil v Prešove v pozícii verejný notár. Svoju celoživotnú métu naplnil v období 1955 až 1960 rozvoju Ľudovej hvezdárne v Prešove.

Do prvej svetovej vojny bol aktívnym členom národného hnutia. 1918 je zakladateľ prvej SNR na východnom Slovensku v Solivare, potom v ďalších obciach v blízkom okolí, v buržoáznej ČSR regionálny politik konzervatívneho zamerania, poslanec krajinského zastupiteľstva, v r. 1935 až 1938 richtár Prešova. Účastník protifašistického boja. V rokoch 19201921 redaktor Slovenskej pravdy, v období 1923 až 1935 redaktor Východného Slováka, v ďalších rokoch 1924 až 1935 jeho nakladateľ, vydavateľ, a majiteľ.

Tiež sa venoval štúdiu prírodných vied, hlavne astronómie a meteorológie. Roku 1923 začal na terase svojho domu s výstavbou astronomickej pozorovateľne, dobudoval ju 1927 a doplňoval ju  prístrojmi, 1927 uviedol do plnej prevádzky meteorologickú pozorovateľňu a sprístupnil ju verejnosti. V 1932 sprevádzkoval hvezdáreň s otočnou kopulou a začal pozorovací program planét a fotosféry Slnka. Roku 1938 vynaložil mimoriadne úsilie na záchranu veľkého Zeissovho reflektora, previezol ho z Hurbanova do Prešova, kde bol chránený až do zriadenia hvezdárne na Skalnatom plese. Roku 1939 v jeho hvezdárni inštalovali technické zariadenia na vysielanie časového signálu cez prešovský rozhlas pre celé územie Československa.

## Ďalšie významné aktivity
1946 vytvorenie a podpora Štefánikovho astronomického krúžku, zároveň jeho člen a pracovník, budovanie a rozvoj bádateľskej a popularizačnej činnosti Ľudovej hvezdárne v Prešove, cenné výsledky v pozorovaní slnečných škvŕn a fakúl, ktoré zasielal slnečnej sekcii Astronomickej spoločnosti v Prahe a do Zürichu. Pravidelne publikoval v „Říši hvězd“ a „Astronomishe Mitteilungen“. Jeho dve fotografie Slnka vystavili 1958 na svetovej astronomickej výstave v Čile.

## Ocenenia
Roku 1949 vyznamenaný Československou medailou Za zásluhy I. stupňa.

## Externé odkazy a zdroj
* JUDr. Alexej Duchoň Hvezdáreň a planetárium v Prešove
* Prešovská hvezdáreň a Alexej Duchoň Severovýchod Slovenska

Kategória:Slovenskí astronómovia
Kategória:Slovenskí advokáti
Kategória:Slovenskí redaktori
Kategória:Osobnosti z Prešova
Kategória:Slovenskí právnici
Kategória:Osobnosti Evanjelického kolégia v Prešove
T29 (tank)

náhľad|Tank T29
**T29** bol projekt amerického ťažkého tanku, ktorý vznikol počas druhej svetovej vojne. Stroj nebol nikdy sériovo vyrábaný, a nezasiahol ani do bojov.

## Vznik a vývoj
Práce na projekte začali v marci 1944. Tento stroj mal byť americkou odpoveďou na ťažký nemecký 70 tonový tank Tiger II, pretože americké velenie nepovažovalo práve dokončovaný 45 tonový M26 Pershing za dostatočne odolný proti 88 mm kanónu KwK 43, ktorým boli vyzbrojené tanky Tiger II.

T29 bol založený na predĺženej korbe tanku T26E3, mal však silnejšie pancierovanie, vylepšený motor Ford GAC s výkonom 770 ks (570 kW) a masívnu vežu s 105 mm kanónom T5. Jeho hmotnosť bola takmer 70 ton a pancierovaním aj výzbrojou bol plne porovnateľný s Tigrom II. Niektoré skúšobné verzie mali motory Allison V-1710.

V rovnakej dobe vyvíjali Američania tiež takmer identický tank T30, ktorý však bol vybavený 155 mm delom T7 a silnejším motorom. K jeho obsluhe bola posádka rozšírená o jedného člena - nabíjača.

Skúšobná výroba T29 sa začala vo februári 1945, ukončením vojny v Európe ale zmizla potreba ich nasadenia. Napriek tomu boli objednané obmedzené dodávky tankov T29 a T30 s tým, že by vďaka svojim výkonným kanónom a silnému pancierovaniu mohli byť užitočné pri útokoch na japonské opevnenia. Avšak vojna s Japonskom skončila skôr, než mohli byť nasadené.

Vývoj T29 zavŕšil ťažký tank T34 osadený 120 mm kanónom odvodeným z ťažkého protilietadlového kanóna 120 mm M1. Boli vyrobené iba dva prototypy - jeden upravený z T29, druhý z T30. Aj v tomto prípade však ukončil ďalšie práce koniec vojny. Cenné skúsenosti získané pri vývoji týchto tankov však boli zúročené v 50. rokoch pri konštrukcii ťažkého tanku M103.

Ťažký tank T29 mal dva pasívne diaľkomery, ktoré vyčnievali po oboch stranách veže.

Dodnes sa zachovali dva tanky T29. Jeden sa nachádza na základni Fort Benning v Georgii, druhý je vystavený v Pattonovom múzeu jazdectva a tankových vojsk vo Fort Knox v Kentucky.

## Zdroj

Kategória:Tanky USA
Kategória:Tanky druhej svetovej vojny
Havran (prírodná rezervácia)

**Havran** je prírodná rezervácia neďaleko obce Dukovany a v blízkosti prírodnej rezervácie Pod Havranem.

## Ochrana
Predmetom ochrany je komplex prudkých svahov nad riekou Jihlavou s biotopmi skalnej vegetácie s kostravou tvrdou, vegetácie skál a drolín a sutinové lesy s výskytom významných druhov rastlín a živočíchov na tieto špecifické stanovištia viazaných a typy biotopov a druhmi, pre ktoré bolo iným právnym predpisom vyhlásené územie európskeho významu Údolí Jihlavy a ktoré sa nachádzajú na území prírodnej rezervácie.

## Referencie


## Pozri aj
* Zoznam chránených území v okrese Třebíč

## Externé odkazy
* Nariadenie kraja Vysočina o zriadení prírodnej rezervácie 

## Zdroj

Kategória:Chránené územia v okrese Třebíč
Kategória:Jevišovická pahorkatina
Kategória:Dukovany
Kategória:Prírodný park Střední Pojihlaví
Kategória:Územia európskeho významu v Česku
Basketbal na Panamerických hrách 1987

**Basketbal na Panamerických hrách 1987** bol basketbalový turnaj v rámci multišportového podujatia Panamerických hier 1987. Konal sa v Indianapolise, v Spojených štátoch v dňoch od 9.23. augusta 1987, za účasti 10 mužských a 7 ženských tímov. Nováčikom turnaja bolo ženské družstvo Peru. Basketbalový turnaj sa na hrách organizuje od roku 1951 a toto bolo jeho 10. vydanie. Zápasy sa odohrali v aréne Market Square Arena. V mužskej kategórii získala druhý titul , ktorá vo finálovom stretnutí zvíťazila nad domácim . U žien získalo svoj šiesty titul , ktoré vo finále vyhralo nad . 

Ženský turnaj slúžil zároveň ako kvalifikácia panamerických družstiev na svetovú olympijskú kvalifikáciu, ktorú hostila Malajzia. Kvalifikovali sa ňu 2 najlepšie družstvá. 

## Aréna

## Výsledky
### Mužský turnaj
#### Základné skupiny
##### Skupina A

##### Skupina B

#### Play-off
##### Stretnutie o 9. miesto

##### Štvrťfinále

##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále
náhľad|Družstvo USA pri medailovom ceremoniáli

##### Stretnutie o 3. miesto

##### Finále

----

### Ženský turnaj
#### Základné skupiny
##### Skupina A

##### Skupina B

#### Play-off
##### Štvrťfinále

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka FIBA Americas  
* Oficiálna stránka Panamerickej športovej organizácie /

## Zdroje
* Basketbalový turnaj mužov a žien Panamerických hier 1987 na stránke todor66.com 
* Basketbalový turnaj mužov a žien Panamerických hier 1987 na stránke the-sports.org 

Kategória:Basketbal v 1987
Kategória:Basketbal na Panamerických hrách
Kategória:Panamerické hry 1987
Ján Volko

**Ján Volko** (* 2. november 1996, Bratislava) je slovenský atlét, šprintér. Je halový majster Európy z Glasgowa 2019. Patrí do športového klubu polície.

V detstve hrával futbal, no v 13. rokoch prešiel na atletiku, ktorej sa venuje dodnes. Jeho športové úspechy viedli k tomu, že sa v roku 2020 stal oficiálnou tvárou hry Athletics Mania od slovenského herného štúdia PowerPlay Studio.

## Kariéra
Začínal pretekať v klube BK HNT N Bratislava a hosťoval aj v klube AK Olomouc v českej atletickej extralige. Od roku 2019 preteká za klub Naša atletika. Jeho tréneri sú bývalá šprintérka Naďa Bendová a desaťbojár a olympionik v boboch Róbert Kresťanko.

### 2017
Dňa 4. marca 2017 získal v Belehrade na Halových majstrovstvách Európy 2017 v behu na 60 metrov prekvapujúco striebornú medailu, keď dosiahol nový slovenský rekord časom 6,58 sekundy. Stal sa prvým reprezentantom Slovenska, ktorý sa prebojoval do finále najkratšieho šprintu na vrcholnom svetovom alebo európskom podujatí. Na Majstrovstvách Európy do 23 rokov v poľskom Bydgoszczi v júli 2017 získal striebornú medailu v behu na 100 metrov a zlatú medailu v behu na 200 metrov v novom slovenskom rekorde a zároveň rekorde ME do 23 rokov v hodnote 20,33 s, čím splnil limit na seniorské MS v Londýne.

### 2019
Na Halových majstrovstvách Európy 2019 v Glasgowe získal 2. marca 2019 zlatú medailu v behu na 60 metrov.

### 2021
Na Halových majstrovstvách Európy 2021 v Toruňi (Poľsko) získal 6. marca 2021 bronzovú medailu v behu na 60 metrov. 

## Osobné rekordy
**Vonku**
*beh na 100 metrov – 10,13 s (+1,1 m/s, slovenský rekord, Šamorín 2018)
*beh na 200 metrov – 20,24 s (+1,6 m/s, slovenský rekord, Trnava 2018)
**V hale**
*beh na 60 metrov – 6,55 s (Madrid 2020)
*beh na 200 metrov – 20,99 s (Metz 2021)
*beh na 400 metrov – 49,56 s (Bratislava 2016)

## Referencie

## Iné projekty

Kategória:Slovenskí bežci na 60 m
Kategória:Slovenskí bežci na 100 m
Kategória:Slovenskí bežci na 200 m
Kategória:Slovenskí olympionici
Kategória:Osobnosti z Bratislavy
Kategória:Atléti na Letných olympijských hrách 2020
Pavel Liška (herec)

**Pavel Liška** (* 29. január 1972, Liberec) je český divadelný a filmový herec. Vyštudoval JAMU v Brne. Účinkoval v brnianskom HaDivadle aj v Národnom divadle (napr. hlavná rola *Rómea* v Shakespearovej hre *[[Rómeo a Júlia]]*). Jeho prvou filmovou rolou bol *František* v Gedeonovom *[[Návrat idiota|Návrate idiota]]*.

Do roku 2013 bola jeho manželkou dcéra politického aktivistu Johna Boka, tanečnica a herečka Kristýna Liška Boková (nar. 1981). V roku 2005 sa im narodil syn Šimon Samuel.

## Filmografia

## Referencie

*

## Iné projekty

## Externé odkazy
* 
* 

Kategória:Českí herci
Kategória:Držitelia Českého leva
Kategória:Osobnosti z Liberca
Hjedžong

**Hjedžong** (; hanča: 惠宗; * 912, Nadžu, Tchäbong – † 23. október 945, Kägjong, Korjo), vlastným menom **Wang Mu** (), bol druhým kráľom Korja. Na trón nastúpil po smrti svojho otca, kráľa Tchädža.

## Detstvo
Hjedžong sa narodil v roku 912 v meste Nadžu ako prvý syn Wang Kona a jeho druhej manželky Čanghwy z klanu O. Tá bola dcérou O Ta-rjona (), sudcu v Nadžu. Wang Kon ju stretol a oženil sa s ňou, keď v Tchäbongu pôsobil ako generál v službách Kung Jeho.

V roku 921 bol Hjedžong za podpory generála Pal Sul-hiho () vyhlásený za korunného princa a následníka trónu. Veľmi krátko nato šiel spolu s otcom do boja proti Neskorému Päkče, kde zohral dôležitú úlohu pri viacerých víťazstvách.

## Vláda
Hjedžong nastúpil na trón po otcovej smrti v roku 943. Jeho vláda bola poznačená sprisahaniami a mocenskými bojmi medzi Tchädžovými synmi. Prvé z týchto spiknutí viedli princovia Wang Jo a Wang So. Boli to synovia Tchädža a jeho tretej manželky, kráľovnej Sinmjongsunsong, ktorá mala značný politický vplyv. Keď sa o tom dozvedel Wang Kju (), otec Hjedžongovej druhej manželky Hugwangdžu, varoval svojho zaťa. Ten však nijako nezakročil, a preto začal Wang Kju plánovať vlastné sprisahanie, ako dostať na trón svojho vnuka.

## Smrť
Hjedžong zomrel 23. októbra 945, v druhom roku svojej vlády, v dôsledku ochorenia. Je pochovaný v hrobke Sullung, ktorá sa nachádza v severokórejskom meste Käsong.

## Rodina
### Predkovia

### Manželky a potomkovia
* Kráľovná Uihwa (, ??) z klanu Im (), dcéra Im Hiho ()
** Princ Hunghwa (, ?960)
** Princezná Kjonghwa (, ??), manželka kráľa Kwangdžonga (4. kráľa Korja)
** Princezná Čonghon (, ??)
* Hugwangdžu (, ??) z klanu Wang (), dcéra Wang Kjua ()
* Čchongdžu (, ??) z klanu Kim (), dcéra Kim Kung-rjula ()
* Äidžu (, ??), dcéra Jon Jeho ()
** Korunný princ Če (, ??)
** Princezná Mjonghje (, ??)

## Posmrtné meno
* hangul: 인덕명효선현고평경헌의공대왕
* hanča: 仁德明孝宣顯高平景憲義恭大王
* prepis: Indok Mjonghjo Sonhjon Gopchjong Gjonghon Uigong Däwang
* preklad: Kráľ Indok Mjonghjo Sonhjon Gopchjong Gjonghon Uigong Veľký

## Vyobrazenie
### Televízne seriály
* *Tchädžo Wang Kon* (), vysielané od 1. apríla 2000 do 24. februára 2002 na stanici KBS1, úlohu stvárnili An Čong-hun a So Hjon-sok
* *Čeguki ačchim* (), vysielané od 2. marca 2002 do 26. januára 2003 na stanici KBS1, úlohu stvárnil No Jong-guk
* *[[Tari jonin - Pobogjongsim rjo]]* (), vysielané od 29. augusta do 1. novembra 2016 na stanici SBS, úlohu stvárnil Kim San-ho

## Referencie

## Pozri aj
* Korjo
* Rodokmeň panovníkov Korja
* Zoznam panovníkov Kórey

## Zdroj
* 

Kategória:Narodenia v 912
Kategória:Úmrtia 23. októbra
Kategória:Úmrtia v 945
Kategória:Králi Korja
Hošťanka

**Hošťanka** je prírodná rezervácia na hranici medzi mestom Třebíč (časť Slavice) a obcou Výčapy. Zahŕňa vrchol a časť svahov rovnomenného 573 metrov vysokého vrchu.

## Umiestnenie
Hošťanka sa nachádza takmer celá (bez asi len 1,5 ha) v katastri obce Výčapy. Do katastrálneho územia Slavíc zasahuje svojím východným cípom dosahujúcim cestu II/360. Stredom rezervácie je kopec *Hošťanka* merajúci . Nadmorská výška začína na .

Celková výmera rezervácie dosahuje 54 ha.

Geologickým podkladom je turmalín-muskovitický granit (Třebíčský masiv).

## Ochrana
Predmetom ochrany je rôznoveký lesný porast s dominujúcou autochtónnou jedľou bielou, potenciálne vhodný genetický materiál.

Popri jedli bielej v rezervácii oi. nájdeme buk lesný, v podraste potom lykovec jedovatý *(Daphne mezereum)*, veternicu hájnu *(Anemone nemorosa)*, pľúcnik lekársky *(Pulmonaria officinalis)*, pečeňovník trojlaločný *(Anemone hepatica)*, bažanku trvácu *(Mercurialis perennis)* a cyklámen purpurový *(Cyclamen purpurascens)*.

Jedľové porasty pochádzajú z prirodzeného zmladenia z prvej polovice 20. storočia. Pestujú sa maloplošným spôsobom s dlhou obnovnou dobou. V roku 2000 bola rezervácia oplotená, aby sa zabezpečila ochrana pred zverou.

## Referencie


## Pozri aj
* Zoznam chránených území v okrese Třebíč

## Iné projekty

## Externé odkazy
* Stránka Kraja Vysočina 
* Nariadenie Okresného úradu Třebíč o zriadení prírodnej rezervácie
* Na stránke BioLib.cz

## Zdroj

Kategória:Chránené územia v okrese Třebíč
Kategória:Lesy v Česku
Kategória:Jevišovická pahorkatina
Pazderna (prírodná pamiatka, okres Třebíč)

**Pazderna** je prírodná pamiatka ev. č. 956 neďaleko obce Přeckov v okrese Třebíč v nadmorskej výške 490500 metrov. Oblasť spravuje AOPK ČR.

## Ochrana
Dôvodom ochrany je zachovanie prirodzenej mokrej lúky s výskytom vstavačovca májového *(Dactylorhiza majalis)*.

## Referencie


## Pozri aj
* Zoznam chránených území v okrese Třebíč

## Iné projekty

## Externé odkazy
* Vyhláška ONV Třebíč o zriadení chráneného prírodného výtvoru
* Kultúrne dedičstvo kraja Vysočina 

## Zdroj

Kategória:Chránené územia v okrese Třebíč
Kategória:Jevišovická pahorkatina
Kategória:Lúky v Česku
Kategória:Prírodný park Třebíčsko
Kategória:Přeckov
Bibliotéka

**Bibliotéka** môže byť:
* zastarano a knižne:
** inštitúcia slúžiaca na uchovávanie kníh, periodík, príp. aj iných knižničných dokumentov, ich požičiavanie registrovaným čitateľom a spravidla aj na organizovanie kultúrnych podujatí (výstavy, prednášky a pod.), knižnica, pozri knižnica
**  priestory (miestnosti), budova alebo komplex budov inštitúcie knižnice, pozri pod knižnica
** séria publikácií rovnakého druhu v jednotnej úprave, edícia, rad, vydavateľská zbierka kníh (napr. Hviezdoslavova bibliotéka), pozri edícia (séria)
* knižne:
** nábytok (skriňa alebo polica) na ukladanie kníh, knihovnička, pozri knižnica (nábytok)
** zbierka kníh (napr. domáca bibliotéka), pozri pod kniha

## Pozri aj
* bibliotéka pauperum, historicky knižnica pre chudobných žiakov
* knižnica (rozlišovacia stránka)

## Referencie
Kozlivka

**Kozlivka** () môže byť:

* dedina na Ukrajine:
** vo Vinnyckej oblasti, Piščanskom rajóne, pozri Kozlivka (Piščanský rajón)
** vo Vinnyckej oblasti, Šarhorodskom rajóne, pozri Kozlivka (Šarhorodský rajón)
** v Doneckej oblasti, Novoazovskom rajóne, pozri Kozlivka (Novoazovský rajón)
** v Mykolajivskej oblasti, Kazankivskom rajón, pozri Kozlivka (Kazankivský rajón)
** v Sumskej oblasti, Putyvlskom rajóne, pozri Kozlivka (Putyvlský rajón)
Pazderna

**Pazderna** môže byť:

v Česku:
* obec v okrese Frýdek-Místek, pozri Pazderna (okres Frýdek-Místek)
* časť okresného mesta Vyškov, pozri Pazderna (Vyškov)
* chránené územie v okrese Praha-západ, pozri Pazderna (prírodná pamiatka, okres Praha-západ)
* chránené územie v okrese Třebíč, pozri Pazderna (prírodná pamiatka, okres Třebíč)
Kozynci

**Kozynci** () môže byť:

* dedina na Ukrajine:
** vo Vinnyckej oblasti, Lypoveckom rajóne, pozri Kozynci (Lypovecký rajón)
** vo Vinnyckej oblasti, Trosťaneckom rajóne, pozri Kozynci (Trosťanecký rajón)
** v Kyjevskej oblasti, Borodňanskom rajóne, pozri Kozynci (Borodňanský rajón)
Čorík bielokrídly

**Čorík bielokrídly** (iné názvy **rybár belokrídly**, **rybár bielokrídly**; lat. *Chlidonias leucopterus*) je druh z čeľade rybárovité, zaraďované aj pod čajkovité. Obýva močiare palearktídy od Dunaja po 83. poludník. Na Slovensku zahniezdil prvý krát v roku 1977 v Medzibodroží pri obci Leles, neskôr hniezdil najmä v rokoch 1979 - 1985 pri obci Boťany, hniezdenie bolo zistené na 0,20 % mapovacích kvadrátov. Podľa Medzinárodnej únie na ochranu prírody a prírodných zdrojov šorík bielokrídly patrí medzi najmenej ohrozené druhy, celková populácie je stabilná, stavy v Európe sú fluktujúce.

## Výskyt a stav na Slovensku
Čorík bielokrídly bol počas migrácie zistený na 14,70 % mapovacích kvadrátov. Najskorší bol zaznamenaný 19. apríla 1990, najmä však v prvej polovici mája. Najneskorší migrujúcí bol videný 12. júna 1980.

Prvé hniezdne lokality pri obciach Leles a Boťany zanikli v roku 1986. Opätovné hniezdenie bolo zistené až v roku 2010 na lokalite Opátske piesky medzi obcami Strážne a Somotor. Približne 30 párov zahniezdilo a z nich len 40 % úspešne. 

Odhadovaný počet hniezdiacich párov je 0 – 40. Je to novohniezdiaci fluktuujúci druh. Ekosozologický status v roku 1995 *E* - ohrozený druh. V roku 1998 *NE* - nehodnotený druh podľa uvedených kritérií z viacerých dôvodov. V roku 2001 *NE* - nehodnotený. V roku 2014 NA - (regionálne) nepríslušný. Čorík bielokrídly je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Európsky ochranársky status nezaradený *SPEC*. Majú vyhovujúci ochranársky status (S).

## Ochrana
Je zákonom chránený, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Chlidonias leucopterus MWNH 0405.JPG|Vajce
White-winged Tern From The Crossley ID Guide Eastern Birds.jpg|Kompozitná fotografia - pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Rybárovité
Kategória:Čajkovité
Kategória:Najmenej ohrozené druhy
Kategória:Vtáky na Slovensku
Apelleas

**Apelleas** (iný prepis: **Apelleás**;  - *Apelleas*/*Apelleás*) alebo **Apellas** (iný prepis: **Apellás**;  - *Apellas*/*Apellás*) bol grécky sochár v 4. storočí pred Kr.

## Pôvod
Apelleas pochádzal z rodiny megarského sochára Kallikla, Theokosmovho syna.

## Pausanias
Z antických autorov nám jeho sochárske diela opísal cestovateľ Pausanias. Bolo to súsošie (možno dve súsošia) venované Kyniske zo Sparty, olympijskej víťazke pretekov so štvorzáprahom koní v rokoch 396 a 392 pred Kr. Obe tieto súsošia stáli kedysi v Olympii a ich podstavce sa našli pri vykopávkach. 

Prvé bolo podľa Pausania umiestnené neďaleko sochy olympijského víťaza Tróila a skladalo sa z mohutného kvádrového podstavca, na ktorom stál voz s koňmi, vozataj a socha Kynisky. Z tohto súsošia sa zachoval len podstavec z čierneho vápenca. Objavili ho v severnej časti Prytaneia a nápis na ňom, datovaný do rokov 390 až 380 pred Kr., hlása prvé víťazstvo ženy na olympijských hrách: 
  

::- signatúra

 
Na inom mieste spomína Pausanias súsošie bronzových koní Kynisky, ktoré bolo venované ako votívny dar Diovi do pronaa Diovho chrámu v Olympii: „*Vlnený záves v Olympii, ozdobený [[Asýrčania (starovek)|asýrskym]] tkaním a [[Feničania|fenickým]] purpurom, daroval [[Antiochos I. Sóter|Antiochos]], od ktorého je aj zlatý štít s podobizňou [[Gorgony]] nad [[Atény|aténskym]] divadlom. Tento záves však nevyťahujú ku stropu ako v [[Artemidin chrám v Efeze|Artemidinom chráme v Efeze]], ale spúšťajú ho na povrazoch k podlahe. Dary, ktoré ležia vo vnútri chrámovej predsiene, sú: trón [[Arimnéstos (kráľ)|Arimnésta]], kráľa Tyrrhenčanov ([[Etruskovia|Etruskov]]), ktorý prvý z barbarov obdaroval Dia v Olympii, a bronzové kone Kynisky, znamenie to olympijského víťazstva. Tieto zaostávajú za veľkosťou živých koní a stoja v predsieni po pravej strane vchádzajúcich.*“ Meno sochára tohto diela Pausanias neuvádza. Zachoval sa podstavec z bieleho mramoru s časťou nápisu, ktorý hlása, že dielo vyrobil Kalliklov syn, z mena ktorého sa zachoval len koniec „...lleas“ (čo sa v literatúre zvykne rekonštruovať na Apelleas)., ale pôvod tohto podstavca a teda aj jeho súvis so súsoším spomínaným Pausaniasom je veľmi neistý.

## Plinius a Suda
O tomto sochárovi sa zmieňuje aj rímsky spisovateľ Plinius vo svojom spise *O prírode*; uvádza ho tam v tvare *Apellas*. Plinius píše, že bol autorom ženských sôch. a (pri jednej interpretácii Plíniovho textu) aj sôch filozofov.

Podľa Schultza tohto sochára pravdepodobne spomína aj encyklopédia Suda v podobe Apellés.

## Referencie a bibliografia

 
Kategória:Sochári starovekého Grécka
Černá blata

**Černá blata** sú prírodná pamiatka ev. č. 1413, východne od obce Dešov v okrese Třebíč. Správa AOPK ČR. Výmera je 5,76 ha, ale celková plocha vrátane ochranného pásma je 10,65 ha.

## Ochrana
Predmetom ochrany je prirodzený bukový porast. 

## Referencie


## Pozri aj
* Zoznam chránených území v okrese Třebíč

## Iné projekty

## Externé odkazy
* Vyhláška OÚ Třebíč o chránených výtvoroch
* Na stránke BioLib.cz

## Zdroj

Kategória:Chránené územia v okrese Třebíč
Kategória:Jevišovická pahorkatina
Kategória:Dešov
Arimnéstos

**Arimnéstos** () môže byť:
 
* veliteľ Platajčanov v grécko-perzskej vojne, pozri Arimnéstos (veliteľ)
* grécky filozof (peripatetik) v 4. stor. pred Kr., pozri Arimnéstos (filozof)
* etruský kráľ v 7. stor. pred Kr., pozri Arimnéstos (kráľ)
Strakoš kolesár

**Strakoš kolesár** alebo **kolesár** (lat. *Lanius minor*) je spevavec z čeľade strakošovité. Hniezdi od Španielska po rieky Ob a Irtyš. V západnej a strednej Európe od 70-tych rokov 20. storočia výrazne poklesla hustota populácie a zmenšil sa aj hniezdny areál juhovýchodným smerom.  Na Slovensku hniezdi po 49 stupeň zemepisnej šírky, hniezdenie bolo dokázané alebo pravdepodobné v 27,70 % mapovacích kvadrátov. Podľa Medzinárodnej únie na ochranu prírody a prírodných zdrojov strakoš kolesár patrí medzi najmenej ohrozené druhy, trend celkovej populácie je klesajúci, stavy v Európe v rokoch 19992013 prudko poklesli.

## Výskyt a stav na Slovensku
Odhadovaný počet hniezdiacich párov je 600 – 800. Veľkosť populácie i územie na ktorom sa vyskytuje vykazujú *výrazný pokles* viac ako o 50%. Ekosozologický status v roku 1995 *V* - zraniteľný. V roku 1998 *VU:A1* - zraniteľný. V roku 2001 *VU* - zraniteľný. V roku 2014 *EN:A2ac; C2a(i)* - silne ohrozený. Európsky ochranársky status *SPEC2* - druhy, ktorých globálne populácie sú koncentrované v Európe, ale majú tam nevhodný ochranársky status. Stupeň ohrozenia D – ustupujúci druh.

## Ochrana
Je zákonom chránený, spoločenská hodnota je 3000 €  (Vyhláška MŽP č. 170/2021).

## Galéria

Lanîûs_mînor.jpg|Dospelý samček
LaniusMinorCHVULehnicePazitneOrig.jpg|Slovensko, CHVU Lehnice, pristáva na svoj obľúbený posed
Lanius_minor_-Kruger_National_Park,_South_Africa-8.jpg|Pŕchnúci, zimovisko v južnej Afrike
Kalahari_E02_00.jpg|Zimovisko, Kalahari
Lanius_minor_MHNT.ZOO.2010.11.214._Szigetesch_Hongrie_Balsac.jpg|Vajíčka



## Referencie


## Iné projekty

## Externé odkazy
 
* 

Kategória:Strakošovité
Kategória:Najmenej ohrozené druhy
Kategória:Vtáky na Slovensku
Strakoš červenohlavý

**Strakoš červenohlavý** (lat. *Lanius senator*) je spevavec z čeľade strakošovité. Obýva stredomorie, najmä  Španielsko. Hniezdi od Španielska po pohorie Kaukaz. V krajinách západnej a strednej Európy je to od 90-tych rokov 20. storočia nezvestný druh. Na Slovensku hniezdili ešte v rokoch 1973 - 1977, po roku 1987 už nebol zaznamený žiadny hniezdny výskyt. V zozname vzácnych a zriedkavých druhov vtákov databázového systému Birding Slovakia možno nájsť  posledné záznamy, je to 5 pozorovaní z mesiaca máj z troch rôznych lokalít v rokoch 2008, 2010 a 2013, hniezdenie sa nepodarilo dokázať. Najbližšie k Slovensku hniezdi približne 1000 km južne v Chorvátsku a v Bulharsku. Podľa Medzinárodnej únie na ochranu prírody a prírodných zdrojov strakoš červenohlavý patrí medzi takmer ohrozené druhy, trend celkovej populácie je klesajúci. V Európe žije 65 % svetovej populácie. Stavy v Európe za posledných 10 rokov klesli o 25 % a plocha európskeho hniezdneho areálu sa zmenšila o 8,6 %. 

## Výskyt a stav na Slovensku
Odhadovaný počet hniezdiacich párov je 0 – 25. Fluktujúci druh. Veľkosť populácie i územie na ktorom sa vyskytuje vykazujú *výrazný pokles* viac ako o 50%. Ekosozologický status v roku 1995 *E* - ohrozený druh. V roku 1998 *CR:A1,B1,D* - kriticky ohrozený. V roku 2001 *CR* - kriticky ohrozený. V roku 2014 *RE* - regionálne vyhynutý. 
V hodnotenom období 2002 - 2012 sa nepodarilo zaznamenať ani pravdepodobné ako možné hniezdenie druhu. 

Európsky ochranársky status *SPEC2* - druhy, ktorých globálne populácie sú koncentrované v Európe, ale majú tam nevhodný ochranársky status. Stupeň ohrozenia *V* - zraniteľný druh.

## Ochrana
Je zákonom chránený, spoločenská hodnota je 3000 €  (Vyhláška MŽP č. 170/2021).

## Galéria

Lanius_senator02.jpg|Samica
Shrike 02 (7709081478).jpg|Nedospelý jedinec, Grécko
Rotkopfwürger_juv._(Lanius_senator).jpg|Mláďa
Lanius_senator_MHNT.ZOO.2010.11.214._Jebsheim_Haut_Rhin.jpg|Vajíčka
Argania_spinosa_habitat1.jpg|Biotop v juhozápadnom Maroku


## Referencie


## Iné projekty

## Externé odkazy
 
* 

Kategória:Strakošovité
Kategória:Takmer ohrozené druhy
Kategória:Vtáky na Slovensku
Ósumi

**Ósumi** môže byť:

* bývalá provincia v Japonsku, pozri Ósumi (provincia)
* polostrov v Japonsku, pozri Ósumi (polostrov)
* súostrovie v Japonsku, pozri Ósumi (súostrovie)
* prieliv v Japonsku, pozri Ósumi (prieliv)
* prvá japonská umelá družica, pozri Ósumi (družica)
* trieda japonských lodí, pozri Ósumi (trieda lodí)
* priezvisko, pozri napr.:
** Jošinori Ósumi (* 1945), japonský bunečný biológ, nositeľ Nobelovej ceny
Basketbal na Panamerických hrách 1995

**Basketbal na Panamerických hrách 1995** bol basketbalový turnaj v rámci multišportového podujatia Panamerických hier 1995. Konal sa v Mar del Plata, v Argentíne v dňoch od 19.25. marca 1995, za účasti 6 mužských tímov. Ženský turnaj sa neuskutočnil kvôli nedostatočnému počtu prihlásených družstiev. Keďže Portoriko sa odhlásilo, ostatné 4 družstvá z USA, Argentíny, Brazílie a Kuby nespĺňali podmienku panamerického turnaja minimálnej účasti aspoň piatich družstiev. Basketbalový turnaj sa na hrách organizuje od roku 1951 a toto bolo jeho 12. vydanie. Zápasy sa odohrali v aréne Polideportivo Islas Malvinas, v ktorej sa uskutočnila aj súťaž vo volejbale.

Titul získala domáca , ktorá vo finálovom stretnutí zvíťazila nad . Obhajca prvenstva z  skončil na poslednej priečke.

## Aréna

## Výsledky
### Základná skupina

### Play-off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka FIBA Americas  
* Oficiálna stránka Panamerickej športovej organizácie /

## Zdroje
* Basketbalový turnaj Panamerických hier 1995 na stránke todor66.com 
* Basketbalový turnaj Panamerických hier 1995 na stránke the-sports.org 

Kategória:Basketbal v 1995
Kategória:Basketbal na Panamerických hrách
Kategória:Panamerické hry 1995
Koncil v Benevente

**Koncil v [[Benevento|Benevente]]** sa konal v dňoch 28. marca až 31. marca 1091.

## Kontext a závery
Koncil do mesta Benevento zvolal pápež Urban II. Jeho oficiálne závery predstavujú texty štyroch kánonov, pričom prvé tri z nich sa týkajú výhradne klerikov a posledný kánon obsahuje rôzne liturgické nariadenia.

### Kánon I.
Schválený v sobotu, 29. marca 1091.

**Voľba biskupa:**

Ten, kto nie je diakonom alebo kňazom, nesmie byť zvolený za biskupa. Subdiakon môže byť ustanovený za biskupa len vo výnimočných prípadoch, je k tomu však potrebný súhlas príslušného metropolitu alebo samotného pápeža.

### Kánon II.
Schválený v sobotu, 29. marca 1091.

**Dôvody odňatia kaplánskej funkcie:**

Kaplánovi je možné odňať úrad a benefícium z dvoch dôvodov:
# Ak vykonáva činnosť, na ktorú nemá povolenie od svojho biskupa.
# Ak, opäť bez súhlasu svojho biskupa, požaduje od veriacich desiatky.

### Kánon III.
Schválený v nedeľu *[[Judica]],* 30. marca 1091.

**Udeľovanie sviatosti [[Sviatosť kňazstva|kňazskej vysviacky]]:**

Žiaden klerik nesmie byť vysvätený iným biskupom alebo prijatý do inej diecézy bez povolenia alebo odporúčacieho listu svojho vlastného biskupa.

### Kánon IV.
Schválený v pondelok, 31. marca 1091.

'''Pôstne obdobie:'''
* Žiaden laik nesmie v období predveľkonočného pôstu, počnúc Popolcovou stredou, požívať mäsitý pokrm.
* Na Popolcovú stredu si majú všetci klerici aj laici, muži i ženy, na znak pokánia nechať poznačiť hlavu popolom.
* Zakazuje sa uzatvárať manželstvo v období od nedele *[https://www.tkkbs.sk/view.php?cisloclanku=20170228025 Septuagesima]* do konca veľkonočnej oktávy a v období od prvej adventnej nedele do konca oktávy sviatku Zjavenia Pána.

## Literatúra
* GRESSER, Georg. *Die Synoden und Konzilien in der Zeit des Reformpapsttums in Deutschland und Italien von Leo IX. bis Calixt II. 1049–1123*. Paderborn, 2006. S. 274, 275. (Dostupné online)
* MANSI, Giovanni Domenico. *Sacrorum conciliorum nova et amplissima Collectio in qua praeter ea, quae Phil. Labbeus et Gabr. Cossartius et novissime Nicolaus Coleti in lucem edidere … Editio Novissima*. Zv. 20. 1775. S. 738–740. (Dostupné online)

## Referencie


## Externé odkazy
* http://www.documentacatholicaomnia.eu/

## Zdroj

Kategória:Koncily
Ležiak

**Ležiak** (nárečovo v niektorých kontextoch aj: *ležák*, *ležak*, *ľežák*, *ľežak*, *ľežiak*) môže byť:
*druh piva, pozri ležiak (pivo)
*tovar, ktorý nejde na odbyt
*kniha, ktorú si ľudia dlhodobo nepožičiavajú z knižnice
*staršie expresívne: vec ležiaca na zemi
*v lesníctve : strom vyvrátený vplyvom poveternostných faktorov, najmä vetrom, pozri ležiak (strom)
*v zoológii: 
**slovenské rodové meno rodov Burhinus a Esacus (t. j. všetkých recentných rodov z čeľade ležiakovité), pozri pod Burhinus, Esacus a ležiakovité
**nárečovo: lelek
*vo včelárstve: ležatý typ úľa, pozri pod včelí úľ 
*v mlynárstve: spodný mlynský kameň , pozri pod mlynský kameň
*nárečovo alebo zastarano:  lenivec, povaľač 
*nárečovo:
**sud v pivnici, ktorým sa nehýbe 
**priečna doska v kuchynskej poličke 
*zastarano:  nízky ovocný stromček, ktorého konáriky sa ťahajú vodorovne po opierkach 
*v dávnej slovenčine (v Bernolákovom slovníku v podobe „ľežák“ resp. pre víno „ľežak“) aj:
**kupec činný z poverenia vlastného kupca (t.j. svojho pána) na inom stálom mieste 
**chorý ležiaci v posteli
**stromová húsenica
**staré víno

## Pozri aj
* Ležák

## Referencie
Náměšťská obora

**Náměšťská obora** (iné názvy: **Obora**, **Kralická obora**, **Obora Kralice**) je prírodná pamiatka, územie európskeho významu i kultúrna pamiatka ležiaca východne od mesta Náměšť nad Oslavou. V obore sa chovajú daniele škvrnité.

## História
Z hľadiska existencie a hospodárskeho využitia územia možno o obore nájsť prvú zmienku až v roku 1629, kedy Karel starší zo Žerotína predal panstvo svojmu švagrovi Albrechtovi z Valdštejna. Ako uvádza Dvorský (1908), v trhovej zmluve je uvedené: „Pán Karel starší zo Žerotína predáva dedičstvo svoje vlastné, totiž hrad a mestečko Náměšť ... s dvorom poplužným, pivovarom, mlynom, oborou, dvor Velký pole nazývaný pri obore“, atď ...

Dominantnou pamiatkou je stavba letohrádku (lusthaus) vo východnej, kralickej časti odbory. Letohrádok nechal postaviť v prvej polovici 19. storočia Jindřich Haugwitz a je v štýle klasicizmu.

## Ochrana
Prírodnou pamiatkou bola Náměšťská obora potvrdená rozhodnutím Rady Kraja Vysočina z 22. mája 2012. Chránené územie zaberá plochu 285 ha a jeho nadmorská výška sa pohybuje od 360 m do  Rozkladá sa v katastrálnych územiach Náměšť nad Oslavou a Kralice nad Oslavou. Predmetom vyhlásenia prírodnou pamiatkou bola zámocká obora ako biotop osobitne chránených druhov, ako je pižmovec hnedý *(Osmoderma eremita)*, fuzáč veľký *(Cerambyx cerdo)*, kováčik fialový *(Limoniscus violaceus)*, holub plúžik *(Columba oenas)*, krutohlav hnedý *(Jynx torquilla)*, včelár lesný *(Pernis apivorus)*, hríb *Boletus fechtneri* a tiež pre ochranu biotopov a druhov v EVL Náměšťská obora, nachádzajúce sa na území prírodnej pamiatky.

Európsky významnou lokalitou sa Náměšťská obora stala z rozhodnutia vlády Českej republiky nariadením vlády č. 132/2005 Zb. dňom 22. decembra 2004. Chránené územie zaberá plochu 286,5 ha a jeho nadmorská výška sa pohybuje od 360 do . Rozkladá sa v katastrálnych územiach Náměšť nad Oslavou, Kralice nad Oslavou a Otradice. Status Natura 2000 tu chráni fúzača veľkého *(Cerambyx cerdo)*, pižmovca hnedého *(Osmoderma eremita)* a kováčika *(Limoniscus violaceus)*.

## Referencie


### Literatúra
* 
* 
* 
* 

## Pozri aj
* Zoznam chránených území v okrese Třebíč

## Iné projekty

## Externé odkazy
* 
* Vyhláška ONV Třebíč o schválení prírodnej pamiatky
* Kultúrne dedičstvo kraja Vysočina 

## Zdroj

Kategória:Chránené územia v okrese Třebíč
Kategória:Jevišovická pahorkatina
Kategória:Křižanovská vrchovina
Kategória:Územia európskeho významu v Česku
Kategória:Kultúrne pamiatky v okrese Třebíč
Kategória:Náměšť nad Oslavou
Kategória:Kralice nad Oslavou
Kategória:Zvernice
Kozének

**Kozének** je prírodná pamiatka ev. č. 1419 v okrese Třebíč. Leží v blízkosti obce Lhánice v miestnej lokalite Kozýnek, v nadmorskej výške 347 - 387 metrov. Oblasť spravuje AOPK ČR.

## Ochrana
Dôvodom ochrany je zachovanie biotopu pastvín s prirodzenou druhovou skladbou porastov.

## Referencie


## Pozri aj
* Zoznam chránených území v okrese Třebíč

## Iné projekty

## Externé odkazy
* Vyhlásenie ONV Třebíč o chránených prírodných výtvoroch
* Na stránke Biolib.cz

## Zdroj

Kategória:Chránené územia v okrese Třebíč
Kategória:Jevišovická pahorkatina
Kategória:Lhánice
Povesť

**Povesť** môže byť:
*v literatúre a podobne:
**v širšom ponímaní: a) ľudové alebo umelé rozprávanie (v užšom zmysle len prozaické) nie veľkého rozsahu o historickej (v širšom zmysle aj fantastickej) osobe, veci alebo udalosti, často (resp. podľa mnohých definícií: len ak je) úplne alebo sčasti nezodpovedajúce skutočnosti alebo aspoň historicky nepodložené, b) epický útvar s takýmto obsahom, pozri povesť (literatúra)
**v užšom ponímaní: ľudová povesť (t.j. žáner – spravidla prozaickej - ľudovej epiky, ktorého dej sa odohráva na určitom mieste, v určitom čase alebo v ňom vystupuje skutočná historická postava, a ktorý má napriek fantastickým či iracionálnym prvkom aj pevný vzťah k skutočnosti, t. j. má reálny základ)
**zastarano: 
***rozprávka
***poviedka
*správa šírená ústnym podaním, chýr, pozri pod ústne podanie
*súhrn verejných názorov o niekom, meno, pozri povesť (názor)

## Poznámky


## Referencie
Apellas

**Apellas ** alebo **Apellás** ( – prepisy: *Apellas*, *Apellás*) môže byť:
*grécky sochár z Megary v 4. stor. pred Kr., synonymum: Apelleas, pozri Apelleas
*skeptický filozof v 1. alebo 2. stor. po Kr. (spomína ho Diogenes Laertios), pozri Apellas (filozof)
*pontský historik v 3. stor. pred Kr., synonymum: Apollas, pozri Apollas (historik)
*geograf, pozri Apellas z Kyreny
*syn Kleinomachov, zápasník za vlády Augusta
*syn Quadrata, otec Fronta
*vnuk predchádzajúceho, žiak Aelia Aristida, pozri Apellas z Pergamonu
*prepustenec M. Fadia Galla
*prepustenec Lepida
*Apella z Chiosu

## Zdroje

*WISOWA, G. (ed.). Paulys Real-Encyklopädie der classischen Altertumswissenschaften: Neue Bearbeitung : Erster Band Aal – Apollokrates. Stuttgart: J. B. Metzlerscher Verlag, 1894, stĺpec 2686 http://ia800202.us.archive.org/2/items/PWRE01-02/Pauly-Wissowa_I2_2685.png
* Neudecker, Richard (Rom), “Apellas”, in: Der Neue Pauly, Herausgegeben von: Hubert Cancik,, Helmuth Schneider (Antike), Manfred Landfester (Rezeptions- und Wissenschaftsgeschichte). Prístup 6. 3. 2017
Klopačka

**Klopačka** alebo **klepačka** môže byť: 
* nástroj na klopanie, ktorého zvuk slúži ako signál na rozličné úkony, pozri klopačka (nástroj)

**Klopačka** môže byť aj:
* stavba alebo zastrešený stojan, v ktorej/-om je signálny nástroj klopačka umiestnený, pozri klopačka (stavba)
* budova v Banskej Štiavnici, pozri Klopačka (Banská Štiavnica)
* priezvisko, pozri Klopačka (priezvisko)

**Klepačka** môže byť aj:
* hudobný nástroj, ktorý vydáva klepotavý zvuk za pomoci kladivka, rúčky a doštičky, synonymum klepáč, pozri klepáč (hudobný nástroj)

## Referencie
Kudischewitsch gambit

**Kudischewitsch gambit** je obrana v šachu z kategórie zatvorených hier a patrí do skupiny indických obrán, konkrétne pod Slovanskú indickú obranu. V klasifikácii ECO má pridelený kód A50. V tomto prípade je pomenovanie gambit menej presné. Vzniká po ťahoch 1. d4 Jf6 2. c4 c6 3. Jf3 b5. Jedná sa o pomerne mladú a zriedkavú obranu. Hrávali ju hlavne začiatkom 21. storočia ruskí šachoví majstri IM David Kudischewitsch, po ktorom je pomenovaná a GM Oleg L Chernikov.

## Pozri aj
* Zatvorená hra
* Dámsky gambit

Kategória:Zatvorené hry
Turbodúchadlo

**Turbodúchadlo** môže byť (porov. aj článok turbokompresor):
* * ako typ dúchadla* :
**lopatkový kompresor v širšom zmysle (t. j. rotačný lopatkový stroj na kontinuálne stláčanie vzdušnín) – resp. v širšom ponímaní aj iný kompresor než lopatkový- , ktorý stláča vzdušniny na 1,1-násobný až 3-násobný (alebo 4-násobný) tlak (variant definície: lopatkový kompresor, ktorého efektívny výstupný tlak je pod 0,2 MPa)
**nepresne: lopatkový kompresor v širšom zmysle
**staršie: odstredivý kompresor v širšom zmysle, a to najmä pre malé tlaky
* * ako spojenie kompresora (resp. dúchadla) a turbíny *:
**pri piestovom spaľovacom motore: zostava turbíny a lopatkového kompresora (resp. lopatkového dúchadla) na spoločnom hriadeli, pričom spomínaný kompresor stláča vstupnú pohonnú zmes či vstupný vzduch, ktorá/-rý potom ide do valcov motora, ktorých výfukové plyny poháňajú spomínanú turbínu, ktorá cez spoločný hriadeľ poháňa spomínaný kompresor, synonymum: turbokompresor, turbo, pozri pod turbodúchadlo (spaľovací motor)
**pri (obyčajnom) turbínovom motore (=turbokompresorovom motore): zostava turbíny a lopatkového kompresora na spoločnom hriadeli, pričom spomínaný kompresor stláča vstupný vzduch, ktorý potom ide do spaľovacej komory, ktorej výstupné plyny poháňajú spomínanú turbínu, ktorá cez spoločný hriadeľ poháňa spomínaný kompresor, synonymum: turbokompresor, pozri pod turbínový motor a turbodúchadlo (spaľovací motor) 
**pri dvojprúdovom motore (=turbodúchadlovom motore): a) dúchadlo dvojprúdového motora (t.j. “ventilátor“ resp. nízkotlakový kompresor spravidla na začiatku dvojprúdového motora, ktorý je spojený s turbínou motora) spolu s prúdovým kanálom (a turbínou), b) celý dvojprúdový motor, pozri pod dvojprúdový motor

## Poznámky


## Referencie
Klopačka (priezvisko)

**Klopačka** je slovenské priezvisko. Je zriedkavé, s najväčším výskytom v Dolnom Kubíne, najmä mestskej časti Záskalie. V Česku sa vôbec nevyskytuje.

## Známi nositelia
Pozri v článku Klopačka.

Kategória:Slovenské priezviská
Kategória:Priezviská na Slovensku